《正月郡圃偶成》
宋代·林希逸

梅花落尽柳将舒，池水冬深只尺馀。亭欠扫除多败叶，园随高尺长新蔬。

典刑如在松加爱，意思相关草莫锄。庆朔堂前诗一首，旧碑元是后来书。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。